b'\n_START_ARTICLE_\nMatylda (krava)\n_START_PARAGRAPH_\nKrava Matylda je postala znana, ko je o njeni skoraj dveletni odsotnosti s kmetije 15. julija 2015 poro\xc4\x8dala poljska hi\xc5\xa1a TVN24._NEWLINE_Leszek Zasada iz kraja Zloty Stok na zahodu Poljske je Matyldo kupil 2013, a \xc5\xbee dan po tem, ko jo je pripeljal na kmetijo, je u\xc5\xa1la s posestva v bli\xc5\xbenji gozd. Okoli\xc5\xa1ki kmetje so jo ve\xc4\x8dkrat videli in so se prito\xc5\xbeevali nad \xc5\xa1kodo, ki jo dela na polj\xc5\xa1\xc4\x8dinah. Sprva jo je spremljalo tele, a je zaradi mrzle zime poginilo. Lastnik Zasada jo je lovil na konju in s psi, nastavljali so ji tudi pasti ter najeli veterinarja, ki naj bi jo umiril, a brez uspeha. Lastnik je kravo privedel nazaj tako, da jo je nekaj \xc4\x8dasa obiskoval v gozdu in ji nosil sol, jabolka in zelje.'